Smid sand, kalk og natron ind i en 1093 grader varm ovn,
og så får du flydende glas.
Erfarne glaspustere opsamler blandingen ved hjælp af hule rør,
og når de puster, udvider glasset sig til en boble, som man kan forme.
Redskaberne og teknikkerne er fra romertiden, men nu
skruer vi op for varmen.
Vi er tilbage i Nordamerikas største glaspusteri
for at se ti fantastiske kunstnere…
…bekæmpe ild med ild.
Nu begynder det sjove.
Giv alt du har.
Og med stor risiko…
Åh gud.
-Hvil den på bænken. -Jeg giver den altid gas.
-…kommer store belønninger. -Sådan.
Hvis de overlever vores konkurrence, vinder de en livsændrende præmie,
der vil stadfæste dem som den bedste glaspuster verden over.
Jeg hedder Nick Uhas. Velkommen til en helt ny sæson af Blown Away.
Jeg hedder Rob. Jeg har pustet glas i over 30 år.
Jeg kommer herind som den erfarne.
Jeg hedder Brenna. Jeg har en dreng på et og en pige på to.
Nok er jeg en kærlig mor,
men jeg er ikke til at spøge med i glaspusteriet.
Jeg hedder Trenton.
Jeg er konkurrencemenneske. Elsker at vinde.
Jeg hedder John Sharvin. Jeg leder et glaspusteri.
Jeg puster ikke glas så tit, men jeg elsker det.
Jeg hedder John Moran. Jeg kommer fra Belgien.
Jeg vil ikke prale, men jeg kommer til at vinde det her.
Jeg hedder Grace.
Jeg håber på at inspirere andre transpersoner.
Der er ikke mange i mit felt.
Jeg hedder Claire. Jeg fortæller historier med glas.
Der skaber kærlighed og positivitet i verden.
Jeg hedder Dan. Min oldefar udskar totempæle.
Når mit arbejde er slut, håber jeg, der er flere indfødte glaspustere.
Jeg hedder Maddy. Jeg er fra England.
Jeg vil vise mine konceptuelle muskler.
Jeg hedder Minhi. Jeg lader som om, jeg ikke konkurrerer,
men jeg elsker at blive undervurderet.
Så arbejder jeg hårdere.
Glaspustere, velkommen til glaspusteriet.
Nu er der skruet op for varmen.
Jeg fatter stadig ikke, jeg er her.
I har alle gode ry og store drømme,
men ud af jer ti bliver kun én den Bedste i Glas.
Kunstneren skal overleve ti udfordringer
og imponere den mageløse glaskunstner og vores dommer,
Katherine Gray.
I denne sæson er mine forventninger højere,
og det er fordi, at præmien er større end nogensinde før.
Bare rolig, vinderen får stadig en præmiepakke til en værdi af $60.000.
Det inkluderer kolde kontanter
og en overnatning i det verdenskendte Corning Museum of Glass.
Men udover det vil vinderstykket
for første gang blive udstillet i Corning.
Det ændrer alt. Det vil jeg have. Det ville være fedt.
Udfordringerne er hårde.
Vi forventer, at I presser jeres tekniske og konceptuelle evner
i jeres stræben efter at vise, at I er bedre end resten.
Det lyder skræmmende, men fortvivl ej, det kan godt lykkes.
Bare spørg denne episodes gæstedommer,
den første Blown Away-vinder, Deborah Czeresko.
Deborah. Det er utroligt, hun er her.
Jeg elsker Deborah. Hun inspirerer mig så meget.
Deborah er ikke til at spøge med, og
hun skal bedømme mit arbejde.
At komme hen til det her glaspusteri forandrede mig.
Da jeg ankom, troede jeg ikke, at folk ville forstå mine koncepter,
eller forstå mig.
Men det var min chance,
så jeg stoppede med at gå op i, hvad de andre tænkte og fokuserede på mig.
Det har givet mig mere selvtillid, og jeg er en bedre kunstner.
Evolution er det vigtigste.
Nu kommer den første udfordring.
I skal hver især skabe et værk i glas, inspireret ud fra, hvordan I blev
den kunstner, I er i dag.
Det kan være professionelt eller personligt, en drøm, en identitet,
en udfordring som formede jer.
Vi vil forstå jeres rejse.
I får fem timer til at designe, skabe og præsentere et originalt værk i glas.
I bliver bedømt på koncept, kreativitet og jeres tekniske niveau.
Husk, kunstneren som ikke blæser os bagover
skal rejse hjem fra glaspusteriet for altid.
Jeg vil blive.
Glaspustere, klar, parat,
blæs os bagover!
Jeg er spændt på første udfordring.
Jeg tager udgangspunkt i min identitet som filippinsk amerikaner,
og det repræsenterer blodet, sveden og tårerne,
som jeg har investeret i det her håndværk.
Jeg har en baggrund som ingeniør.
Værket bliver en stak af hjul og tandhjul,
der forvandles til en organisk, abstrakt figur.
Jeg gør det bare.
Jeg laver et værk kaldet: "Hold Døren."
Jeg nåede ikke hertil alene. Folk, som kunne have ignoreret mig,
holdt døren åben og gav mig en chance.
Sådan kom jeg hertil.
Jeg laver en glasskulptur,
der får et DNA-lignende mønster, som kører igennem.
Livet er som en tyggegummiautomat. Du må få det bedste ud af det, du får.
Jeg laver et makeup-spejl.
Hver eneste linse viser dig noget nyt.
Jeg laver en silhuet for at repræsentere mig som kunstner,
for at bryde fri fra sig selv og opnå uendelig kreativitet.
Værket handler om, da min far døde.
Han var 38, da han gik bort.
Da jeg blev ældre, fandt jeg ud af, at jeg i hele mit liv
havde været bange for at dø så ung. Men det har gjort mig til kunstner.
Jeg har rimelig slem ADHD.
Det her skal skildre udfordringen ved at få en idé ud i verden.
INKUBATOREN
Glas er et ikke-binært materiale, det er hverken fast eller flydende.
Jeg identificerer mig som ikke-binær.
Det er fysiske skulpturer i glas, der afbilder homoseksuelle eksemplarer.
Jeg er spændt.
SKAB
Okay.
Først skal svenskerhåret sættes op.
Håret skal tøjles.
Det er absurd, at jeg har det. Det må ikke spoleres.
Vi har en blæselampe.
Sådan, skat.
Der var hun.
Det er fedt at være her.
Jeg har forberedt det i et stykke tid. Og jeg er spændt.
Jeg kører primært på adrenalin.
Jeg vil bare afsted…
…sådan er jeg.
Okay, saml først.
Du vil have en god start i første udfordring.
Det giver dig lidt selvtillid.
Det er skræmmende. Her er mange stærke konkurrenter.
Der er stærk konkurrence, men jeg holder øje med Dan Friday.
Man skal bare gøre det.
I første udfordring er det: "Giv alt du har."
Det er smukt.
Hvad tænker du om talenterne?
Jeg er ret imponeret.
Folk som Rob, Dan og Claire, John Moran, de har et godt ry.
De risikerer meget ved at komme her.
Det kan være svært at finde på nye idéer.
Måske vil de sidde fast.
Det har vi set før.
Det bliver noget af en konkurrence.
Det er kuplen, der skal indramme skulpturen af mig.
At komme her og forlade mine børn var en af de sværeste beslutninger.
Jeg kunne ikke misse den her chance.
Det er fantastisk at være her.
Der er pres på, niveauet er højt.
Jeg er ikke kunstner på fuld tid.
Jeg er evighedsstudent.
Deborah, hvem holder du øje med?
Jeg er spændt på den næste generation, de kommende kunstnere.
Folk som Minhi, Maddy,
Grace, Trenton. Jeg vil se, hvad de kan.
Pust. Den skal være varmere.
Pust. Og stop.
Vi har ti nye glaspustere. Tror du, at de sidste to sæsoner
har forberedt dem på det her?
Jeg ved ikke, om de kan forberede sig på den mentale, fysiske
og følelsesmæssige udmattelse, som den her oplevelse byder på.
-Ja. -Det er krævende.
Det er hårdt.
Jeg har aldrig været i et studie med ti indvarmningsovne kørende på samme tid.
Det er… Det er meget.
Normalt har man ikke
andre konkurrerende kunstnere i et glaspusteri,
som håber på, man bliver elimineret.
Så meget pres.
Der er hård konkurrence.
Jeg håber, jeg vinder. Jeg er konkurrencemenneske.
Når jeg tvivler på mig selv, tænker jeg på Beyoncé og at være som hende.
Jeg tror, min største konkurrent er mig selv. Jeg prøver.
Jeg gør altid mit bedste. Sådan er jeg bare.
Jeg er ved at forme basketballen.
Værket er et memento, om da min far gik bort.
Det er en påmindelse om, at man skal dø en dag.
Det stammer fra traditionel kunst, der repræsenterer mindet om døden.
Jeg punkterer basketballen, og den skal repræsentere et hjerte.
Jeg håber, det går, som jeg håber på. Det betyder meget for mig.
Mit liv handler om at komme på idéer, så det her er inkubationens æg.
Min passion for glas er himmelhøj.
Jeg kan udforske mig selv på alle måder med det materiale.
Man skal have fuld koncentration, og man må ikke stoppe op undervejs.
Der er gået en time.
Åh gud.
Bliv ved med at dreje og en smule… Mere på midten.
Rør er en af de ældste teknikker inden for glas.
Jeg elsker det. Hvis jeg kunne leve af det, ville jeg gøre det.
Det bliver forhåbentlig til et snoet rør, der vil ligne DNA.
Claire er en af mine favoritkunstnere. Hun laver fantastiske designs.
Glas giver mig mod.
Jeg stræber konstant efter at blive en smule bedre.
Det kører allerede. Se lige. Det ser fantastisk ud.
Det bliver hånden.
Jeg laver en hånd og en dørstopper.
Den er lidt stor, men det er fint.
Mange har hjulpet mig. Jeg repræsenterer min stamme, Lummi Nation.
Og alle dem, der holdt døren åben for mig.
Man skal huske på sine rødder.
Den skulle ikke være så stor. Det sker.
-Hvordan går det? -Fint. Dig?
-Rimelig godt. -Godt.
Hvis du var med i den her konkurrence, hvad havde du så gjort?
Godt spørgsmål. Jeg har udviklet mig meget, også karrieremæssigt.
Jeg ville være professionel volleyballspiller.
Selvfølgelig.
Jeg læste også til biolog
og senere psykologi, og det forberedte godt mig til glas.
Atletikken, psykologien og videnskaben bruger jeg stadig i dag.
TID TILBAGE 2 TIMER
Lad os gøre det. Kom så.
Perfekt. Glasset er homoseksuelt, og det ser
sådan her ud i molekyleform. Det er det underligste, jeg har lavet.
Det er et skørt værk.
Her er mange mennesker, nogle store navne, og studiet er kæmpe.
Det er ret nervepirrende.
Jeg vil repræsentere min familie, så det er til de homoseksuelle.
Jeg er ved at arbejde på en del af foden til mit værk.
Jeg tror, at specielle mennesker vælger at blive glaspustere.
Folk, også mig, vælger glas, fordi
vi vil presses.
Vi vil have udfordringen.
Glas er så sejt.
Okay, tag den. Øverste hylde.
AFSPÆNDINGSOVN BRUGES TIL AT NEDKØLE GLAS
Et stykke klaret. Okay.
Måske springer den. Bliv ved med at presse.
Vi laver et stort hjul. Prøv lige at se.
Jeg arbejder på tandhjulene, en bunke af tandhjul.
Jeg forlod ingeniøruddannelsen for at blive kunstner.
Jeg hadede det. Det var… kedeligt.
Værket repræsenterer melodien mellem mine hjernehalvdele.
At vælge kunst frem for ingeniør var…
Mine forældre var ikke glade for det til at starte med.
Den blev lidt for tyk, hvilket er et problem. Klar?
Jeg tilføjer vand til ydersiden af glasset,
som er 815 grader varmt. Det vil give overfladen et chok.
Jeg har aldrig prøvet det.
Klar? Det er sjovt.
Okay, perfekt. Den bruger vi.
Det kunne have været pænere. Vi lærte noget nyt.
Det sværeste at lave er noget nyt.
Jeg tror, hendes værk handler om hårde livslektioner.
Jeg giver aldrig op. Nogle gange burde jeg, men jeg fortsætter.
Godt gået.
-Hej, Katherine. -Hej.
-Det ser ambitiøst ud. -Ja.
Hvad vil du vise verden, mens du er her i glaspusteriet?
At der er folk som mig, der gør det her, især i glassamfundet.
Repræsentation er vigtigt.
Det er svært at inspirere unge,
hvis de ikke kan se sig selv i samme position.
Jeg roder herovre. Åh ja.
Fedt. Lad os lige se. Det ser godt ud.
Hej, Maddy, hvordan føles det at være i Blown Away?
Fantastisk. Jeg fatter ikke, jeg er her.
Jeg har kun arbejdet med glas i seks år.
-Du burde være stolt. -Tak.
Jeg føler mig ikke helt tryg.
Her er nogle fantastiske glaspustere.
Jeg har aldrig været mere stolt end nu, hvor jeg er med i glaspusteriet.
Jeg er ved at få styr på det.
En time tilbage.
-Javel. -Åh gud. Allerede.
Det går hurtigt.
Tiden går hurtigere, end jeg troede.
Smukt. Det her værk handler om at overkomme de hårde stunder i mit liv.
Hvordan den mindste ændring i opfattelse
kan vende noget slemt til noget meningsfuldt.
Jeg mistede min mand for nyligt,
og det var det hårdeste, jeg nogensinde har været igennem.
Og det…
Det er stadig en kamp.
Vend.
Hvis han kunne se mig her nu, ville han sige:
"Du fortjener det her, og du vinder."
Pas på.
Jeg strækker den lige lidt ud.
Det er den varme stol herovre.
TID TILBAGE 20 MINUTTER
Det er varmt.
Jeg har aldrig været i et varmere glaspusteri.
Jeg har aldrig svedt eller lugtet så meget før.
Jeg er svimmel, min mave er ikke helt glad.
Jeg får svært ved at klare mig igennem.
Mine arme er ved at krampe til.
Jeg kæmper mig igennem smerten.
Jeg skal have en kold øl bagefter.
Ti minutter. Kun ti minutter tilbage.
Vent. Hvad?
Det skal gå hurtigt.
Giv jer fuldt ud.
Det ser godt ud. Sidste brænding.
Jeg gør det igen, inden vi knækker den af.
Det er sindssygt. Den skal ind i afspændingsovnen.
-Pres benene sammen. -Jep.
-Hvad så? -Tidstjek.
Fem minutter. Få stykkerne ind i afspændingsovnen.
-I sidste sekund. -Sådan.
Næsten færdige. Den her sten redder os.
Okay.
Klar til at gribe?
Lad os se.
Sådan.
Tag den. Pres til.
Jeg kan lide den.
-På vej, højre side. -Meget forsigtig.
Det lykkedes. Okay.
Ja. Tak.
PRÆSENTÉR
I denne udfordring skal vi reflektere over udviklingen
af os som kunstnere i dag.
"HOLD DØREN" DAN FRIDAY
Glas har ændret mit liv på grund af fællesskabet.
Hvis ikke folk havde holdt døren åben, var jeg ikke her.
Mit liv har været svært.
Det her værk repræsenterer min kamp.
Værket udspringer fra min kulturelle identitet, familie, tradition og ofre.
Det her værk rammer mig. Det er smukt, men mørkt.
Idéen er, at du oplever noget, og du må bare få det bedste ud af det.
Jeg vil fortælle min historie og vise, hvordan mit hoved fungerer.
Jeg håber, at mit værk viser, at alt er muligt.
Jeg vil vise, at der er skønhed i det flydende, og at det er sjovt.
Jeg håber, at dommerne ser en skøn skulptur,
der fremhæver mit arbejde og min kreativitet.
Sæsonens første galleri.
Det er Robs værk. Robs ADHD har gjort ham til den kunstner, han er i dag.
Glas tvinger Rob til at fokusere på at udklække idéer
og de uendelige muligheder.
Jeg er vild med ægget.
Det er en fin kontrast til marionetdukken.
Det siger meget om ham som person, og hvordan han har det med sine idéer
og størrelsen på dem, men værket er meget didaktisk.
Hvad mener du?
Det fortæller beskueren, hvordan man skal tænke.
-Jeg forstår. -Ingen fortolkning.
Jeg forstår.
Det er Trentons værk.
Jeg elsker det her.
Det ligner en guddom fra hans kultur.
Det blev oprindeligt udskåret i træ.
At lave det i glas tager det til næste niveau.
Skålenes og beholderens form er godt lavet. Udformningen er okay.
Det er Brennas værk.
Alt det ødelagte glas er skarpt, og det roder, og det distraherer.
Hun får et plus for sin teknik,
men rent konceptuelt, en kokon og en sommerfugl,
det er lidt for simpelt.
Det er Maddys værk. I stedet for at livet er som en æske chokolader,
fandt Maddy ud af, at det var mere som en tyggegummiautomat. Du kan ikke vælge.
Det er ligetil. Fortællingen er virkelig simplificeret.
Det er John Morans værk.
Vi har en masse forskellige objekter.
Jeg ved ikke, om de går godt sammen og fortæller en stærk historie.
For mig er det poesi i glas. Det er meget følsomt.
Basketballen er punkteret en smule.
Den klynger sig til livet. Det er meget poetisk.
Jeg tænker, den er lige dig?
Helt sikkert.
Det er Dans værk.
Han har formet hånden rigtig godt.
Selv detaljerne på dørstopperen er gode.
Tror I, at Dan viser, hvad han kan med glas her?
Det tvivler jeg ikke på. Det er en konkurrence, så man skal give alt.
Ja.
Det er Claires værk.
Claire er en dygtig glaspuster.
De havde fem timer. Hun har potentialet til at kunne nå meget mere.
Måske spillede hun sikkert. Jeg ved det ikke.
Jeg tror, Claire havde det svært.
Alle arbejder under de samme forhold. De er alle lige her.
-Fuglen er sej. -Den er rimelig bedårende.
Men det fortæller historien om nuttethed, ikke forvandlingen
til at være kunstner.
Det er Graces værk.
Grace skabte et værk, der undersøger glassets homoseksuelle struktur.
Ikke flydende, ikke fast, noget indimellem.
Det er en regnbue af homoseksuel, molekylær struktur,
som vokser sig til noget stort. Det er bare sjovt. Jeg elsker det.
Det er John Sharvins værk. Stenene symboliserer bump på vejen,
og at John bruger de lejligheder til at vokse
frem for at lade dem slå ham ud.
Stenen er min favorit, på grund af teksturen. Man vil røre ved den.
Stenen er meget realistisk,
hvilket får tandhjulene, som ikke er så realistiske,
til at stå frem, men ikke nødvendigvis på en god måde.
Det er Minhis værk.
Det er et makeup-spejl.
Jeg har svært ved at se meningen med det.
Det lyserøde er måske en reference til idéen om et urealistisk syn.
Det er et simpelt koncept. Lidt kliche.
Det vil jeg være foruden. Det er ikke godt nok.
Den klicheer sig ikke her.
Hvis Minhi går videre, så håber jeg, vi får flere tegn på teknisk kunnen at se.
Okay. Er I klar på at give kritik?
Fuldstændig klar.
Der er fejl i mit værk, men jeg er rimelig selvsikker.
Jeg planlægger allerede, hvad jeg vil, når jeg kommer hjem. Jeg panikker.
Hvis jeg ryger, er det med oprejst pande.
Jeres første udstilling i galleriet er en af de bedste, vi nogensinde har set.
Nick, har du glemt sæson 1?
Jeg håber altid, at det er tydeligt, hvem der er bedst og omvendt,
men I gør det ikke nemt for os.
Dan, fortæl os om dit værk.
Det blev lidt større, end det var meningen,
men man kan ikke rigtig fortryde.
En ting, der står ud, især fra den her vinkel, er,
at det ligner, du giver os fingeren.
-Er det meningen? -Nej.
Jeg ville aldrig give Katherine fingeren.
Grace. Hvilke tekniske færdigheder ville du vise frem med det her?
Begge stykker er hule.
De står også på petriskåle,
som er en teknisk svær form at opnå.
-Tak, Grace. -Tak.
-Claire. -Fremviser det her dine evner?
Ja, jeg synes, at røret med DNA-motivet
er noget, jeg er virkelig god til.
Jeg føler, du kunne have fremvist mere finesse.
Skålen er ikke så godt lavet.
Helt sikkert.
-Tak, Claire. -Tak.
Minhi. Synes du, at dit værk er godt nok til at få dig videre?
Jeg føler, at jeg har et stærkt koncept, og det er personligt.
Er den her konkurrence en del af din udvikling?
Det er helt sikkert en del af min udvikling at være med her.
For nyligt så jeg den vigtigste person i mit liv forsvinde for øjnene af mig,
men…
…de personer, som elsker mig, spørger, hvordan jeg kommer op hver morgen
og smiler til verden,
og det har alt at gøre med mit perspektiv
og min evne til bare at…
…se mod lysere tider.
-Tusind tak, Minhi. -Tak.
John Sharvin.
Vi var imponerede over dine realistiske sten,
hvilket måske ikke er en fordel, da dine tandhjul ikke var realistiske.
Jeg brugte ikke tiden optimalt,
og jeg gik med det der, fordi jeg skulle præsentere noget.
Er jeg tilfreds med det? Nej.
Jeg kan gøre det bedre, og det vil jeg vise jer.
-Tak, John. -Selv tak.
Tak, kunstnere. Vi skal lige debatere.
Jeg håber ikke, jeg ryger hjem. Jeg har stadig meget at vise.
De havde et godt koncept, men det lykkedes dem ikke.
Jeg ved, jeg er en god glaspuster. Jeg vil ikke ryge som den første.
I dette tilfælde kan fortællingen ikke overbevise os,
men vi skal kigge på kunstværket.
Jeg tror, jeg har gabt over for meget.
Tak, fordi I ventede. En af jer startede sæsonen med et brag
og skabte et værk, der var personligt og passioneret
og som fremviste stor teknisk kunnen.
Dagens bedste puster er…
Dan.
Jeg fatter ikke, jeg har vundet den første udfordring.
Tak, for at være efter mig.
Som vinderen af denne udfordring har du vundet en fordel i den næste.
Men du må vente, før du finder ud af, hvad den er.
Vi går videre til eliminering.
Der var en kunstner i dag, hvis værk ikke blæste os bagover. Og det er…
Claire. Vær venlig at sige farvel og forlade glaspusteriet.
Tak for den her mulighed. Jeg er ked af, jeg skuffede jer.
Godt gået, allesammen. Held og lykke.
Jeg er skuffet over, at jeg ikke fik lavet et værk, der repræsenterede mig godt nok.
Jeg ville ikke ud først. Det var ikke planen.
Men jeg overlever.
Én udfordring nede, ni tilbage.
Få hvilet jer. Det får I brug for.
Følelserne svinger helt vildt, men det er spændende. Spænd selen.
Jeg skal gøre det bedre.
Tekster af: Mads J. R. Jensen